recursal/SuperWikiNEXT-32B huggingface dataset:
**Сирил Готје** (француски: *Cyril Gautier*; р. 26 септември 1987

 во Плуага) — француски професионален друмски велосипедист, кој вози за професионалната континентална екипа Б&Б Хотелс п/б КТМ.

Бил вклучен во почетниот состав на екипата за Вуелта а Еспања 2015.

Во август 2015 година, *L'Equipe* објавил дека Готје потпишал за АГ2Р Ситроен Тим за сезоната 2016, обезбедувајќи поддршка за Ромен Барде.

Достигнувања
------------

2008
1. Европска Унија Европско првенство за под 23 години
1. Етапа 2 Крајц Брајц
2010
1. Рут Адели
2011
3. Ле Буклс ду Суд Ардеш
2012
1.  Пласман за млад возач, Критериум Интернационал
2013
1. Тур ду Финистер
5. Краен пласман Етоал де Бесеже
2014
1. Етапа 2 Тур ду Лимузен
4. ГП Западна Франција
6. Краен пласман Париз-Ница
6. Класик Суд-Ардеш
7. Краен пласман Тур ду От Вар
Тур де Франс
 Награда за борбеност на етапа 16
2015
4. Класик Ла Дром
6. Етоал де Бесеже
2016
1. Париз-Камемберт
1.  Планински пласман Средоземна трка
2017
Волта а ла Комунитат Валенсијана
1.  Спринтерски пласман
1.  Планински пласман
1. Етапа 3 Тур ди Лимузен
2. Рут Адели
5. Трофео Лаигвелја

### Распоред на резултатите на големите трки

| Голема трка | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- |
|  **Џиро** | — | — | — | — | — | — | — | — |
|  **Тур** | 45 | 43 | 61 | 32 | 25 | 34 | 68 | 48 |
|  **Вуелта** | — | — | — | — | — | 58 | — | — |

СО = се откажал; — = не учествувал

Наводи
------

1. ↑  „Готје во Аг2р-Ла Мондијал на три години". *Cyclingnews.com*. 22 август 2015. Посетено на 22 август 2015.
2. ↑  „Вуелта а Еспања 2015". *Cycling Fever*. Посетено на 21 август 2015.
3. ↑  M. M. à Malaga. „Transfert - Cyril Gautier chez Ag2r La Mondiale". *L'Equipe.fr*.

Надворешни врски
----------------

|  |  |
| --- | --- |
| Ризница | „Сирил Готје" на Ризницата ? |

* Матична страница  (француски)
* „Достигнувања на Сирил Готје". Cycling Archives.
* „Достигнувања на Сирил Готје". Cycling Quotient.}}
* „Достигнувања на Сирил Готје". ProCycling.
* Профил на *cyclingwebsite.net* Архивирано на 3 октомври 2012 г.
Стоечки часовник
**Старина** или **антиквитет** (од лат. *antiquus*, „стар") — предмет доволно стар за да посведочи за претходно раздобје од човечката цивилизација.

Ова обично се предмети со извесен степен на мајсторство во нив, или пак извесно внимание на детали како старо биро или ран автомобил.

Во потрошувачкото општество, старина, пред сѐ, е предмет со необична конструкција и старост окј има пазарна цена повисока од слични предмети произведени во поскоро време. Сите историски музеи користат старина за илустрација на историски настани и ставање на истите во соодветен контекст.

Било кој предмет може да стане актиквитет ако преживее доволно долго време, но за задоволување на снобовските вредности и опшстествена профатливост, предметот вреди само доколку има цена на пазарот.

Старините се продаваат во старинарници (антикварници), или пак се оставаат во наследство. Некои вредни старини можат да се купат и од старинари и служби за наддавање, или пакда се купат он-лајн со или без наддавање.

Дефиниција на поимот
--------------------

Дефиницијата за старина се разликува од еден до друг извор, од производ до производ и од година до година. Но еве некои дефиниции кои важат веќе подолго време:

* *Предмет стар најмалку 100 години кој се собира или е посакуван заради неговата реткост, состојба, корисност или пак некоја друга уникатна одлика. Наспроти ова, во САД моторни возила, алати и други доста употребувани предмети со старост над 25 години може да се сметаат за старини, како и извесни електронски направи со не така голема старост*

Треба да се напомене дека и предмети со помала старост може да се сметаат за вистински старини, што е впрочем релативно на целокупната историја на постоење на предмет од таков тип. На пример, телефон од 1920-тите речиси секогаш се смета за старина.

Покрај ова, *старина* може да значи и уметничко дело или секојдневен предмет од времето на стариот век, кои често самите се археолошки артефакти.

Старински мебел
---------------

Собирањето на старински мебел е особено популарно заради неговата практична вредност како старина. Тука спаѓаат трпезариски маси, столици, бироа, витрини, ковчези итн. Најчестите дрва од кои се изработени овие предмети се махагонија, даб, бор, орев и плисандер. Секое од овие има своја карактеристична шара и боја. За истиот овој ефект многу од денешните мебели користат ламинат или фурнир како евтино решение за сличен изглед. Старинскиот мебел се дели по стилот во кои се направени. Најчестите се оние во француски стил (Луј XIV, Луј XV, Луј XVI), како и џорџијанскиот, регентскиот и викторијанскиот стил.

Поврзано
--------

* Старински мебел
* Старинарница

Наводи
------

1. ↑  „антиквитет" — Лексикон на македонскиот јазик

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85005746
* GND: 4002325-4
* NKC: ph126040

 |

 |
**Толе Паша** односно **Стојан Кулески** или **Стојан Трајков Куликов** (Крушевица, Мариовско,  1868
 – месност Кленов Дол, до Гуѓаково, Мариовско, 3 февруари 1904

) — македонски револуционер, мариовски војвода, и член на ТМОРО.

Животопис
---------

Стојан Трајков Куликов е роден во селото Крушевица, Мариовско, во 1868 година. Дејствувал како ајдутски војвода пред создавањето на Организацијата. Во 1900 година бил четник во четата на Мирче Ацев - Оровчанецот, и дејствувал во Прилепско, а подоцна бил назначен за војвода во Мариовско. Учествувал во Илинденското востание како војвода на чета. Неговата чета била дел од нападот на турскиот воен гарнизон во селото Витолиште, Прилепско. Откако неговата чета била предадена, загинал на 3 февруари 1904 година, заедно со осум свои четници и со својот син Велјан, во судир со турската војска кај месноста Кленов Дол, во близина на селото Гуѓаково, Прилепско. Во нерамноправната борба со турскиот аскер легендарниот мариовски војвода Толе Паша загинува заедно со сите 11 комити - соборци од неговата чета, меѓу кои неговиот син Велјан, Куле од Врпско, Петре Кормако со синот Јован од Маково,Петко од Маково, браќата Цветан и Петре од Шелеверци, Видан од Могила и Милан од Прилеп. За да се уверат дека војводата Толе Паша е убиен, турски офицери пресечената глава на Толета му ја однеле на валијата во Битола, при што валијата наредила главата пак да се врати кај Толевото тело, кое пред да биде пренесено во родното село Крушевица долго време почивало со спомен плоча која сѐ уште постои и е обновена во Кленски Дол над Гуѓаково.

Според народните кажувања тој се одметнал и станал комита, откако убил Турчин кој сакал да ја граби неговата невеста. За него се испеани познатите народни песни *„Кондисал ми Толе Паша во това село Градешница"* и *„Абре бабо, стара бабо, кој војвода беше снпшти у вас на вечера дали беше Толе Паша или Петко од Маково".*

Заснован на животот на Стојан Кулески е и романот *Толе паша* од македонскиот писател Стале Попов, кој за првпат беше објавен во 1954 година.

Галерија
--------

* Информација за убиството на мариовскиот комита Толе (Битола, 5 февруари 1904)Информација за убиството на мариовскиот комита Толе (Битола, 5 февруари 1904)
* Спомен плоча за Толе Паша и загинатите комити во месноста Кленов Дол над ГуѓаковоСпомен плоча за Толе Паша и загинатите комити во месноста Кленов Дол над Гуѓаково
* Крстот на месото на загинувањето на Толе Паша во месноста Кленов Дол над ГуѓаковоКрстот на месото на загинувањето на Толе Паша во месноста Кленов Дол над Гуѓаково
* Гробот на Толе Паша и неговиот син Велјан на селските гробишта во неговото  родно село КрушевицаГробот на Толе Паша и неговиот син Велјан на селските гробишта во неговото родно село Крушевица

Наводи
------

1. 1 2  Енциклопедија ВМРО, Скопје 2015, стр. 304, 305
2. 1 2  Босеовски, Трајко (1994). *Револуционерни песни во Мариово сврзани со мариовскиот војвода Толе Паша*. Фолклорот и етнологијата на Мариово и Меглен. Прилеп: Друштво за организирање на мариовско-мегленски средби и ДНУ Битола. стр. 264.
Поглед на гробиштата и каменот на Иван Кмара на островот
 **Островот Буромски**  е мал остров кој се наоѓа 06 kм (20,000 ст) јужно од Островот Хасвел во Хасвелските Острови на Антарктикот. Околу 200 м должина и 100 м ширина,откриен и мапиран од Австралазиска антарктичка експедиција под Даглас Мосон, 1911–14. Фотографирана е од советската експедиција од 1958 година и именувана по Н.И. Буромски, хидрограф на експедиција кој го загуби животот на Антарктикот во 1957 година. Се наоѓа на 2,7 км северно од Точка Мабус, местото на руската станица Мирни.

Историски локалитети и споменици
--------------------------------

### Гробишта на островот Буромски

Островот има гробишта за неколку граѓани на Советскиот Сојуз, Чехословачка, Германска Демократска Република и Швајцарија кои загинаа при извршување на нивните должности додека служејќи како членови на советските и руските експедиции на Антарктикот. Назначен е за Историско место или споменик (HSM 9) по предлогот на Русија до консултативен состанок на Антарктичкиот договор.<ref name=ats/ >

### Каменот на Иван Кмара

Камен со впишана плоча го одбележува Иван Кмара, возач- механичар од прва советска антарктичка експедиција, кој почина додека ги извршуваше своите должности на 21 јануари 1956 година.

Каменот првично бил подигнат во блиската точка Мабус, но бил преместен во Буромскиот Остров во 1974 година поради градежната активност во Мирни. Каменот на Иван Кмара е означен како Историско место или споменик (HSM 7) по предлогот на Русија до консултативен состанок на Антарктичкиот договор.

Поврзано
--------

* Список на антарктички и подантарктички острови

Наводи
------

1. ↑  ОСТРОВ БУРОМСКОГО. СОГРЕВШИЕ АНТАРКТИДУ

Надворешни врски
----------------

* Погост среди льдинАрхивирано на 31 октомври 2016 г.
* Жертвы АнтарктидыАрхивирано на 1 ноември 2016 г.
* Лекция в Русском географическом обществе. 26.11.2018 г. О. Стефанова «Антарктида, остров Буромского. Истории погибших полярников»
**Старина Новак и дели-Радивој** (српски: *Старина Новак и дели-Радивоје*) е српска епска (ајдучка) песна.

Содржина
--------

На планината Романија, Старина Новак пиел вино со брат му дели-Радивој, со синовите Груица и Татомир и со уште триесет ајдуци. Тогаш, Радивој му соопштил на Новак дека ајдуците ќе го напуштат, зашто е остарен и повеќе не е способен за ајдуштвото. Така, Новак останал само со своите двајца малолетни сина. Кога заминал во акција, дели-Радивој имал лоша среќа, налетувајќи на Арапот Мехмед со неговите триесет делии. Тие ги убиле ајдуците, а дели-Радивој го заробиле. Одејќи низ планината, дели-Радивој почнал да пее на цел глас една метафорична песна, кажувајќи дека поминуваат луѓе со богатство, а дека тој е заробен. Него го слушнал детето Груица, кој веднаш го известил Новак и тројцата поставиле заседа, чекајќи го Мехмед. Потоа, Новак го убил Мехмед, му ја зел сабјата и заедно со своите два сина ги убил сите триесет делии, ослободувајќи го дели-Радивој и земајќи го богатството. Тогаш, Новак го прашал својот брат, дали се подобри триесетте ајдуци или стариот Новак, а дели-Радивој одговорил дека ајдуците биле подобри, но ја немале среќата на Новак.

Осврт кон песната
-----------------

Песната прв ја запишал Вук Караџиќ, кој ја слушнал од Марко Немањиќ. Според народната песна, дели Радивој му бил брат или побратим на Старина Новак, но не е познато дали навистина постоел, исто како ни другите ликови од оваа песна, дели Татомир и малиот Груица, синот на Старина Новак.

Наводи
------

1. ↑  *Junačke narodne pesme*. Beograd: Rad, 1959, стр. 105-108.
2. ↑  *Хајдуци*. Београд: Народна књига, 1965, стр. 9-13.
3. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 316-319.
4. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
5. ↑  *Хајдуци*. Београд: Народна књига, 1965, стр. 147.
**Санџачка лига** (бошњачки: *Sandžaka liga*) — политичка партија на македонските Бошњаци. Претседател на партијата е Сафет Хајровиќ

Политичка активност
-------------------

Партијата за првпат се појавила на парламентарните избори во 2011 кога се приклучила на коалицијата предводена од СДСМ, но не освоила пратенички мандат. Партијата ги бојкотирала локалните избори во 2013 поради како што изјавил нивниот претсавник Сафет Бишевац:

> *Бошњаците во Република Македонија и сите граѓани на оваа држава треба да се приклучат во бојкотот на локалните избори затоа што во моментите кога државата се наоѓа во сериозна политичка криза и не постои разум за взаемно решавање на проблемите и враќање на демократијата во Република Македонија и кога власта се поигрува со иднината на граѓаните и на државата, потребно е заеднички да го изразиме своето незадоволство и уште еднаш да дадеме до знаење да личните интереси не бидат побитни од чувствата и човечките морални вредности.*
> 
> 
>

Наводи
------

1. ↑  Санџачка лига ги бојкотира изборите[*мртва врска*], a1on.mk, 18.02.2013

Надворешни врски
----------------

Санџачка лига на Facebook
Буре од Третата свита за чембало од Ј.С. Бах
**Буре́** (фр. *bourrée*) — танц кој води потекло од Оверњ, Франција и Бискаја, Шпанија во XVII век. Се игра во брз двоен такт, донекаде слично на гавотата. Оваа музичка форма се среќава и во делата на класичните композитори како танцов став во рамките на една свита, но и како засебно дело. Бурето и ден денес се игра во Оверњ од каде успешно прешол во Обединетото Кралство и други земји..

Јохан Себастијан Бах компонирал разни буреа во неговите оркестрални и клавијатурни свити, како и две кратки буреа во рамките на *Тетратка за Ана Магдалена Бах*, додека неговиот современик Георг Фридрих Хендл компонирал неколку во рамките на неговите соло камерни сонати. Буреа среќаваме и во музиката на англискиот барокен композитор Хенри Персел.

Во XIX век се компонирале буреа за пијано од композитори како Фредерик Шопен и оверњанецот Емануел Шабрие (пр. *Bourrée fantasque*, 1891). Викторијанскиот англиски композир Сер Хјуберт Пари компонирал буре во рамките на неговата Свита Леди Раднор (1894). Друг познат пример за овој танц е она во делото *Танците на Терпсихора* од Михаел Преториус.

Буре е и танцов чекор во балетот со брзи движења на нозете додека нозете се во поант или деми-поант.

Медија
------


|  |
| --- |
| Буре |
|  |
| Од Хенри Персел. Изведба на гитара. |

* *Не можете да ја чуете снимката? Видете помош со снимки.*

Наводи
------

1. ↑  „Bourrée". Архивирано од изворникот на 2021-01-11. Посетено на 2021-02-02.
2. ↑  Bourré Adjectif, participe passé


|  |  |
| --- | --- |
| Играње менует | *Оваа статија за танц е никулец. Можете да помогнете со тоа што ќе ја проширите*. |
**Стари Трг кај Лож** (словенечки: *Stari trg pri Ložu*) — населба во Општина Лошка Долина во западна Словенија. Населбата е центар на општината Лошка Долина. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.

Црква
-----

Парохиската црква во населбата е посветена на Свети Георги и припаѓа на Љубљанската архиепископија. Парохијата била создадена во втората половина на 12 век, а црквата првпат била спомната во пишаните документи кои датираат од 1221 година. Оригиналната црква била повторно изградена и проширена во неколку наврати. Во сегашната зграда се зачувани фрески од почетокот на 16 век, а постојното светилиште е доградено во 1643 година.

|  |  |  |  |  |
| --- | --- | --- | --- | --- |
| 

| * п
* р
* у
Населени места во Општина Лошка Долина |
| --- |
|  |
| 
* Бабна Полица
* Бабно Поље
* Вишевек
* Врх
* Врхника кај Лож
* Дане
* Долење Пољане
* Ига Вас
* Кланце
* Кнежја Њива
* Козаришче
* Лож
* Марковец
* Надлеск
* Подгора кај Лож
* Подлож
* Подцеркев
* Пудоб
* Света Ана кај Лож
* **Стари Трг кај Лож**
* Шмарата

 | Грб на Општина Лошка Долина |

 |
Оваа статија се однесува на социјалниот статус.  За житната култура, погл. Сирак (житна култура).  За други значења, погл. Сирак (појаснување).  
„Сираци" од Томас Кенингтон (1885)
**Сирак** или **сираче** е дете трајно оставена од своите родители. Општата употреба го ограничува користењето на поимот за деца (или младите на животните) кои ги изгубиле двата родитела. 

Во одредени животински видови каде таткото обично ја напушта мајката и младото пред или по раѓањето, младото ќе биде наречено сирак само кога мајката ќе умре, не сметајќи ја тогашната состојба на таткото.

  


|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  Merriam-Webster online dictionary
2. ↑  Concise Oxford Dictionary, 6th edition "a child bereaved of parents" with bereaved meaning (of death etc) deprived of a relation

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85095750
* GND: 4139277-2
* BNF: cb11991946r (податоци)
* HDS: 016588
* NDL: 00566906
* NKC: ph200850

 |

 |
|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Однесување на робот (дно) моделирано после тоа на лебарка (врв) и геко (средина).
**Бионика** е интердисциплинарна наука чиј предмет на проучување е строежот и функционирањето на живите организми, со цел тие сознанија да се применат во техниката и технологијата и на таков начин да се усовршат постојните и да се создадат принципиелно нови машини, уреди, конструкции, технолошки процеси и др. Биониката ги синтетизира знаењата на биологијата со многу други науки: физика, хемија, психологија, архитектура и сл.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85014250
* BNF: cb119665169 (податоци)
* NDL: 00560470
* NKC: ph118918

 |

 |
**Добор** е средновековен град во Република Српска бил кренат покрај левиот брег на реката Босна на околу 4 km од Модрича. Бил сограден во 14 век. Тој е национален споменик на Босна и Херцеговина.

Историја
--------

По крунисување на Зигмунд Луксембуршки во 1387 година на унгарскиотм двор доаѓа до пресметка со политичките противници, меѓу који биле и браќата Хорват, кои ги помагал Стефан Твртко. Поради тоа во периодот меѓу 1387 и 1394 година браќа Хорват се засолниле во Добор, откаде му давале отпор на Зигмунд. Во 1394 година Зигмунд провалува во Босну ги фаќа браќата и ги спалува во градот Добор. Се смета дека градот го соградил Иваниш Хорват меѓу 1387 и 1388 година.

Незадоволство со владеење на кралевите, благородниците за кеал на Босна го избрале Стефан Твртко Втори, што предизвикало бес кај Зигмунда. Во војна кај Добор на есен 1408 година босанската војска била поразена, а по наредба на унгарскиот крал биле убиени 179 босански благородници.

Следен важен настан е во ноември 1449 година, кога во Добор Стефан Томаш склучува договор со с мачвански бан Иваном од Короѓа против Турци.
По паѓање на Босна 1463 година, па до 1536 година Добор бил под власта на благородничката луча Бериславиќ, потоа бил освоен од страна на Турците.

Архитектура
-----------

Градот е примје за добро сочувана архитектура на доцниот среден век. Јадрото на градот го сочинуваат двете кули, кои затвораат помал простор со димензии16х8 m. Поголемиот дел од сочуваните делови потекнува од 15 век. Едната кула била соградена во време кога се користеле топовите и има форма на неправилен ваљак со висина од 20 m, а втората кула има карактеристична форма на свртена латинична буква „Д", со височина 19,5 m.

Наводи
------

1. ↑  Бојановски 1981, стр. 19. sfn error: no target: CITEREFБојановски1981 (help)
2. ↑  „Гаревац: Добор". Архивирано од изворникот на 18 август 2016. Посетено на 20 јули 2016.
3. 1 2  Стари град Добор, градитељска цјелина
4. ↑  Археолошки лексикон Босне и Херцеговине 1988, стр. 76. sfn error: no target: CITEREFАрхеолошки\_лексикон\_Босне\_и\_Херцеговине1988 (help)
Биено сирење
**Сирење** е прехренбен производ кој се добива со коагулација на беловините во млекото и сурутката. Сирењата се произведуваат насекаде во светот во различни вкусови и форми. Сирењето се состои од млечни белковини и масти, и најчесто се прави од кравје, овчо, козјо и млеко од бафало. Се произведув со додавање на кимозин во млекото или со помош на бактери кои млечниот шеќер го претвораат во млечна киселина. Со овој процес се згрутчува млечната белковина казаин. Цврстата супстанца со притисок ја добива својата форма. На некои сирења намерно се додава мувла на рабовите или во целата смеса.

Вкусот и конзитенцијата на сирењето зависи од: видот на млекото, начинот на исхрана на животните, содржината на млечните масти, пастеризација, начинот на изработка на видот на бактериите и мувлата што се користат, како и од староста на самото сирење. На сирењата често се додаваат билки, се чадат или им се додаваат некакви ароми. При изработка на некој видови сирења млекото се згрутчува и со додавање на лимонска киселина.

Сирењето е покомпатно и подолго трае од млекото но рокот на траењето на сирењето зависи од неговиот тип, а многу видови на сирење вообичаено е да се конзумираат 3-5 дена по отворање на пакетчето од продавница. Тврдите сирења траат подолго од меките.

Постојат различни мислења за тоа како треба да се чува сирењето. Некои сметаат дека е најдобро да се чува во хартија за сирење, бидејќи од внатрешната страна таа хартија е пластифицирана, со што сирењето е заштитено од губење на влажноста.

Постои специлизирана професија продавач на сирење. Стекнување на експертско знаење на ова поле бара формално образование и долготрајно искуство. Експертите се одговорни за сите аспекти при подготовка на сирењето.

Сирењето како тема во уметноста и во популарната култура
--------------------------------------------------------

* „Буквата иже, но сирењето пониско" (*Слово иже, али сирца ниже*) - српска народна приказна.

Наводи
------

1. ↑  Fankhauser, David B. (2007). „Fankhauser's Cheese Page". Архивирано од изворникот на 2007-09-25. Посетено на 23 септември 2007.
2. ↑  Gray, Joe (15 јули 2014). „Cheese Paper: How It Saves Your Cheese". *Chicago Tribune*.
3. ↑  Jones, G. Stephen (29 јануари 2013). „Conversation with a Cheesemonger". *The Reluctant Gourmet*.
4. ↑  Вук Караџић, *Српске народне приповијетке*. Београд: Лагуна и Вукова задужбина, 2017, стр. 406.
**Биосферен резерват Ла Енкручијада** (шпански: *Reserva de la Biósfera La Encrucijada*) — биосферен резерват на УНЕСКО основан во 2006 година кој се наоѓа во физиографскиот регион на Тихоокеанските крајбрежни низини во Мексико. Зафаќа 144.848 хектари и се протега во текот на шест општини во Коста де Чијапас. Тој е составен од два големи крајбрежни лагунски системи кои одговараат на два основни области, како и широк спектар на природни екосистеми вклучувајќи мангрови, блата и мочуришта, како и делови од тропски сезонски шума, крајбрежните дини и палми.

Единаесет големи реки и нивните притоки влегуваат во овој екосистем формирајќи крајбрежни лагуни каде слатката вода се меша со морска вода и главната активност е риболов со ракчиња. Биолошката разновидност и богатството на локалитетот се извонредни и вклучуваат голем број видови на диви животни како јагуари, речни крокодили и алигатори, пајакови мајмуни и повеќе од триста видови птици, од кои сто се миграторни.

Околу 29.300 луѓе живеат во биосферниот резерват и главно се занимаваат со четири економски активности: риболов, земјоделство, сточарство и туризам.

Главните живеалишта и типовите на земјиште покриваат 41.243 хектари мангрови, 16.224 хектари крајбрежна савана, 31.443 хектари од *попали* и тулески мочуришта, 741 хектари крајбрежни дини и 7.177 хектари на водни тела. Морската област се протега на над 29.214 хектари и земјоделските и сточарските области зафаќаат 28.816 хектари.

Извори
------

 Оваа статија содржи делови преземени од слободно дело. Изјава/дозвола за лиценцата на Ризницата. Текстот е преземен од *UNESCO - MAB Biosphere Reserves Directory*, UNESCO, UNESCO.

*Да научите како да лиценцирате статии на Википедија посетете ја оваа страница. Повеќе информации за употреба на текст од Википедија видете услови на употреба.* 
Наводи
------

1. ↑  „Reserva de la Biosfera La Encrucijada". *Ramsar Sites Information Service*. Посетено на 25 April 2018.
2. 1 2 3 4  „UNESCO - MAB Biosphere Reserves Directory:La Encrucijada Biosphere Reserve". Посетено на 3 September 2018.
**Старица и други раскази** — збирка раскази на рускиот писател Данил Хармс, објавена во 2008 година, во издание на „Темплум", како 74 книга во рамките на едицијата „Магма". Преводот од руски јазик е дело на Ѓорѓи Крстевски.

Технички одлики
---------------

Збирката е печатена во мал формат (18 сантиметри), во мек повез и има 117 страници. Книгата е каталогизирана во Националната и универзитетска библиотека „Св. Климент Охридски" - Скопје и ја носи меѓународната ознака ISBN 978-9989-189-51-7. Графичкото уредување и дизајн е дело на Бранко Прља. На задната корица е даден кус осврт врз авторот и книгата, како и попис на дел од објавените книги во едицијата „Магма".

Содржина
--------

Во збирката „Старица и други раскази" е вклучен расказот „Старица" од 1939 година, пет раскази („Касиерка", „Басна", „Пет џумки", „Случај на улица" и „Победата на Мишин"), 60 литературни анегдоти и 11 писма. На крајот од книгата е дадена куса биографија на авторот.

Наводи
------

1. 1 2  Данил Хармс, *Старица и други раскази*, Темплум, Скопје, 2008.

Книги од 2008 година
**Сирано де Бержерак** (француски: *Savinien Hercule Cyrano de Bergerac*, роден на 6 март 1619

 во Париз - починал на 28 јули 1655

 во Париз) — француски драматург и сатиричар. За него Едмон Ростан пишувал во истоимената драма во стихови од 1897 година.

Најпознатите драми на Сирано де Бержерак биле објавени посмртно: „Патување до Месечината" од 1657 година и „Историја на државите и империите на Сонцето" (1662).

Иако во денешно време Сирано де Бержерак е познат повеќе со легендите околу својот проблематичен и боемски живот, отколку со својата креативност, многу истакнати европски автори како Џонатан Свифт и Волтер црпеле инспирација од неговите дела, а Молиер дури ископирал цели делови од неговата „Le pédant joué" во својата „Les fourberies de Scapin".

Сирано де Бержерак починал кога случајно паднала на глава некое дрво.

Наводи
------

1. ↑  Chronologie, Voyage dans la lune, Garnier-Flammarion 1970, p. 7

Надворешни врски
----------------

|  |
| --- |
| Повеќе за **Сирано де Бержерак** на збратимените проекти на Википедија |
|
|  | Податотеки на Ризницата ? |
|
|
|  | Мисли на Викицитат ? |
|  | Изворни текстови на Викиизвор ? |
|
|
|  | Запис Q213614 во базата на Википодатоци ? |
|

* Дела од Cyrano de Bergerac на проектот „Гутенберг"
* Дела од или за Сирано де Бержерак на Семрежниот архив
* Дела од Сирано де Бержерак на LibriVox (аудиокниги во јавна сопственост)
* Le Vrai Cyrano de Bergerac – Biography (француски)
* Cyrano(s) de Bergerac – Information on fictional portrayals compared to the real person (француски)
* *The Other World: Society and Government of the Moon* – annotated English language edition
**Бредштет-Ланд** (германски: *Bredstedt-Land*) — општинска заедница во округот Северна Фризија, во Шлезвиг-Холштајн, Германија. Се наоѓала источно од Бредштет, околу 15 километри северно од Хузум. Нејзиното седиште било во Бреклум. Во април 2008 година била споена со општинската заедница Штолберг и градот Бредштет и ја создале општинската заедница Средна Северна Фризија.

Знаме на Бредштет-Ланд
Општинската заедница Бредштет-Ланд се состоела од следниве општини:

|  |  |
| --- | --- |
| 1. Аренсхефт
2. Алмдорф
3. Бомштет
4. Бреклум
5. Дрелсдорф
6. Голдебек
7. Голделунд
 | 11. Хегел
12. Јолделунд
13. Колкерхајде
14. Литјенхолм
15. Зенебил
16. Штрукум
17. Фолштет
 |

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |

Координати: 54°36′N 8°58′E﻿ / ﻿54.600° СГШ; 8.967° ИГД﻿ / 54.600; 8.967
**Биосферен резерват Мапими** (шпански: *Reserva de la Biósfera de Mapimí*) — биосферен резерват на УНЕСКО основан во 1977 година во државата Дуранго во северниот дел на Мексико. Тој е еден од трите биосферни резервати што ја претставува пустината Чивава (заедно со биосферниот резерват Биг Бенд и Националниот парк во западен Тексас и биосферниот резерват Јорнада во Ново Мексико). 342.388 хектари од резерватот се наоѓаат помеѓу неотропските и неарктичките биогеографски подрачја, во Болсон де Мапими 1.150 метри надморска височина. Содржи три основни области во *Сиера де ла Кампана*, *Лагуна де лас Паломас*, солено езеро и пустинско живеалиште наречено *Дунас де ла Соледад*. Се состои од кревки топли пустински и полупустински екосистеми и богати, високо прилагодени, но ранливи растителни системи, главно ксерофитски пилинг од матура, и животински видови како што се пума (*Puma concolor*), мазга (*Odocoileus hemionus*), кран песочник (*Grus canadensis*) и китна лисица или *зорита дел дезиерт* (*Vulpes macrotis*) заедно со пилинг и пустински пасишта.

Локалитетот е управуван од општините Тлахуалило и Мапими во Дуранго, Јименез во Чихуахуа и Сиера Мојада во Коахуила.

Еколошки одлики
---------------

Овој биосферен резерват ги опфаќа пустинските екосистеми на централниот дел на пустината Чивава, каде што има преовладување на ксерофитско грмушка и капарал со различни композиции кои формираат мозаици од халофитна вегетација во долните делови.

Биолошки богат, вклучува 403 растителни видови. За одбележување се 39 видови кактус и 200 видови птици, 5 видови водоземци, 36 видови влекачи и 28 видови цицачи. Идентификувани ендемски видови се девет за семејството кактуси, еден за семејството Cochlospermaceae и еден за семејството Fouqueriaceae. Особено харизматични се желката Болсон (*Gopherus flavomarginatus*), китната лисица (*Vulpes macrotis*), мексиканскиот гуштер со прсти (*Uma paraphigas*), мазги (*Odocoileus hemionus*), американски јазовец (*Taxidea taxus*), пума (*Puma concolor*) и птици како што е златниот орел (*Aquila crhysaetos*).

Човечки активности
------------------

Заклучно со 1997 година, 72.600 жители живеат во резерватот, главно ангажирани во обемно одгледување добиток, експлоатација на сол и земјоделство.

Извори
------

 Оваа статија содржи делови преземени од слободно дело. Изјава/дозвола за лиценцата на Ризницата. Текстот е преземен од *UNESCO - MAB Biosphere Reserves Directory*, UNESCO, UNESCO.

*Да научите како да лиценцирате статии на Википедија посетете ја оваа страница. Повеќе информации за употреба на текст од Википедија видете услови на употреба.* 
Наводи
------

1. ↑  „Reserva de la Biósfera de Mapimí (Durango)". Посетено на 3 June 2016.
2. ↑  „UNESCO - MAB Biosphere Reserves Directory: Jornada". Посетено на 3 June 2016.
3. 1 2 3 4 5  „UNESCO - MAB Biosphere Reserves Directory: Mapimi". Посетено на 3 June 2016.
**Сем Бурџес** (14 декември 1988) е професионален рагбист и репрезентативец на Англија кој во моментов игра за Бат (рагби јунион). Пред преминот на рагби јунион, Бурџес на високо ниво игра и други верзии на рагби - рагби 13 (рагби лига).

Сем Бурџес

Животопис
---------

Висок е 196 cm, тежок 116 кг, Бурџес играл рагби 13 за Бредфорд Булсе и Саут Сиднеј, бил и репрезентативец на Велика Британија, а потоа преминал на рагби 15 2015 потпишал за еден од најтрофејните англиски рагби клубови - Бат (рагби јунион). Се изборил и за своето место во репрезентацијита на Англија.

Наводи
------

1. ↑  Sam Burgess | Rugby Union | Players and Officials | ESPN Scrum

|  |  |
| --- | --- |
| Ризница | „Сем Бурџес" на Ризницата ? |
Локација: Умео, Шведска.

Умео Енерџи Арена
Координати: 63°49′48″ на север и 20°17′7″ на исток.

Сопственик: Општина Умео.

Капацитет: 10.000 гледачи.

Димензии: должина 105 метри и ширина 65 метри.

Свечено отворање: 07 јуни 1925 година.

Во период помеѓу 2011 и 2015 година стадионот се нарекувал Т3 Арена.

Корисници: Фудбалски клубови Умео ИК, Умео ФК и Тим ТГ ФФ.

### Историја

Умео Енерџи Арена, порано Гамлијавален и Т3 Арена, била инаугурирана на 7 јуни 1925 година како главна фудбалска арена на Умео и се наоѓа под надворешната област Гамлија во областа Хага.

Умео Енерџи Арената е најголемиот фудбалски стадион во Умео. Рекордот на публиката од 12.127 луѓе е од 1996 година кога Умео ФК се сретнал со ИФК Гетеборг на Алсвенскан, натпревар кој завршил 1-1.

Од 2003 година подлогата е вештачка трева. Во текот на 2009–2011 година, арената била реновирана и повторно изградена, патеките за трчање биле отстранети откако било одлучено да се изгради нов атлетски објект до Иксу. Фудбалското игралиште потоа било доближено до главната трибина во исто време кога постарата трибина, која била преместена во атлетскиот објект, била заменета со нова дрвена трибина. Била изградена и помала трибина кај новата сала за топки на јужната кратка страна на фудбалското игралиште. Вештачката трева била заменета со онаа што го исполнува статусот на две ѕвезди според ФИФА. Тоа значи дека бил одобрен планот за играње на европските клупски тимски турнири.

Умео Енерџи Арената е дом, меѓу другите, на тимот на Умео ИК во Елитата и на луѓето на Умео ФК во дивизија 1 Север. Фудбалскиот фестивал Умео ја има својата инаугурација во арената, а тука се играат и финалните натпревари во постарите возрасни групи.

На крајот на јуни 2011 година, работната комисија на општината објавила дека дала зелено светло на Умео ИК и Умео ФК да добијат право да го продаваат името на арената. На 28 јули 2011 година, телекомуникациската компанија Т3 објавила дека компанијата станала ново име спонзор за арената. Договорот бил на три години, а партнери во Кооперација Арената во Умео АБ се Умео ИК и Умео ФК. Во средината на септември 2011 година, било одлучено Гамлијавален да се вика Т3 Арена.

Во септември 2015 година Умео Енерџи го презело името на спонзорот за целата област.
**Борјанчо Мицевски** (14 август 1971 г. Крива Паланка) — поранешен градоначалник на Општина Крива Паланка од 2017 година до 2021.Негов наследник е Сашко Митовски.

Животопис
---------

Основно и средно образование завршил во родниот град Крива Паланка, а ПМФ во Скопје, во 1996 година. По дипломирањето работел на повеќе работни позиции: бил в.д директор на Државниот инспекторат за градежништво и урбанизам, член на Советот на Општина Крива Паланка, и друго. Градоначалник на Општина Крива Паланка станал на локалните избори во 2017 година, како кандидат на СДСМ.

Наводи
------

1. ↑  Податоци за градоначалник
2. ↑  Биографија на Борјанчо Мицевски
**Сотир Дамев Дамески** (1884 во Дабница, Прилепско— 18 септември 1942 во Прилеп) — македонски партизан, учесник во НОБ.

Животопис
---------

Сотир Дамев Дамески е роден во 1884 година во селото Дабница. По занимање бил земјоделец. Народноослободителната борба ја помагал веднаш по окупацијата. Како активен соработник на партизаните тој бил откриен, фатен, мачен, и стрелан од бугарската полиција во кругот на прилепската касарна на 18 септември 1942 година.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
Население во минатото| Година | Нас. | ±% |
| --- | --- | --- |
| 1948 | 953 | —     |
| 1953 | 1.013 | +6.3% |
| 1961 | 969 | −4.3% |
| 1971 | 874 | −9.8% |
| 1981 | 806 | −7.8% |
| 1991 | 624 | −22.6% |
| 2002 | 572 | −8.3% |
| 2011 | 468 | −18.2% |

**Брежѓе** е село во општина Мионица, округ Колубара во Србија.

Пештерата Шалитрена
-------------------

Пештерата Шалитрена се наоѓа во селото, во клисурата на реката Рибница. Името на српски значи „Шелерска пештера".

Тоа е најбогатото палеолитско откритие на централниот и западниот Балкански Полуостров, вреден извор за материјалната култура и духовниот живот на палеолитските луѓе. Пештерата е, исто така, единственото граветско откритие на западниот Балкан и едно од најбогатите и најважните наоди од горниот палеолит во Југоисточна Европа. Технолошката и типолошката анализа на откриените материјали, бројните камени артефакти и остатоци од фауна, како и последователниот метод на масена спектрометрија со забрзување, утврдил дека пештерата била веќе населена во средниот палеолит, пред 38.000 години. Материјалите откриени во хронолошки помладите слоеви припаѓаат на главните горнопалеолитски култури во Европа, аурињациските (пред 31.000 години) и граветиските (пред 25.000 години).

Пештерата сè уште била користена за живеење на месното население во IV век, а потоа повторно од 12 до 15 век.

* Брежѓе - панорамаБрежѓе - панорама
* Брежѓе - панорамаБрежѓе - панорама
* Брежѓе - панорамаБрежѓе - панорама
* Брежѓе - панорамаБрежѓе - панорама
* Брежѓе - панорамаБрежѓе - панорама
* Брежѓе - панорамаБрежѓе - панорама

Наводи
------

1. ↑  „Institut national d'études démographique (INED)". Архивирано од изворникот на 2014-07-02. Посетено на 2011-09-24.
2. ↑  M.A. (15 August 2009), „Arheološka istraživanja Šalitrene pećine", *Politika* (српски)
Во фармакологијата, **биорасположливост** означува делот на администрираната доза на лек кој непроменет доспева до системската циркулација и претставува едно од главните фармакокинетички својства на лековите. По дефиниција, кога еден лек се администрира интравенски, неговата биорасположливост е 100%. Сепак, кога лекот се администрира преку други патишта (како орално), неговата биорасположливост воглавно се намалува (поради нецелосна апсорпција и метаболизам на прв премин) или може да варира од пациент до пациент.

Наводи
------

1. ↑  Griffin, J.P. The Textbook of Pharmaceutical Medicine (6th Ed.). New Jersey: BMJ Books. ISBN 978-1-4051-8035-1Предлошка:Pn
**Умереноконтиненталната клима** е застапена во: Пелагонија, Преспа, Кичевско, Овче Поле, Куманово, Славиште и во Малешевијата. Имено, во текот на зимата овие простори се под влијание на студените воздушни маси кои доаѓаат од север, а во текот на летото се под влијание на топлите воздушни маси кои доаѓаат од југ. Така, во однос на јануарските и јулските температури меѓу одделни подрачја со умереноконтинентална клима се јавуваат поголеми разлики, кои се последица на географската широчина, надморска височина и влијанието на воздушните маси. Просечната средна годишна температура се движи од 10°С до 12°С, а просечните јануарски температури се движат од 0°С до +1°С или -1°С, додека, пак, просечната јулска температура на воздухот се движи од 19°С до 22°С. Средната јулска температура на воздухот е највисока во Овче Поле, а средната јануарска температура на воздухот е највисока во Малешевија. Просечното годишно количество врнежи се движи од 490 мм во Овче Поле, 640 мм во Пелагонија, до 760 мм во Преспа. Врнежите паѓаат во вид на дожд и снег, а честа е и појавата на град.

**Жупска клима** има во котлините со умереноконтинентална клима кои се заштитени од студените воздушни струења. Таа се одликува со топли лета и поблаги зими. Жупската клима е застапена во Полошката и Дебарската Котлина.

Умереноконтиненталната клима се одликува со умерено влажни и студени зими и со умерено суви и топли лета. Пролетта е посвежа и трае покусо од есента.

Поврзано
--------

* Континентална клима

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Видови на клими според Кепеновата класификација |
| --- |
|  |
| Класа A | Екваторска *(Af)* · Монсунска *(Am)* · Саванска *(Aw, As)* |
|  |
| Класа B | Пустинска *(Bwh, Bwk, Bwn)* · Степска *(Bsh, Bsk)* |
|  |
| Класа C | Влажна суптропска *(Cfa, Cwa)* · Океанска *(Cfb, Cwb, Cfc)* · Средоземна *(Csa, Csb)* |
|  |
| Класа D | Умереноконтинентална *(Dfa, Dwa, Dfb, Dwb, Dsa, Dsb)* · Субарктичка *(Dfc, Dwc, Dfd, Dwd,Dsc, Dsd)* |
|  |
| Класа E | Поларна *(ET)* · Леденокапна *(EF)* · Планинска *(ET/EF)* |

 |
Босанска Крупа
**Босанска Крупа** — град и седиште на истоимената општина во западна Босна и Херцеговина, односно во ентитетот Федерација Босна и Херцеговина, сместена во долината на реките Уна и Крушница. Според прелиминарни податоци на попис на населението во 2013 година, во Босанска Крупа се попишани **29.659** лица.

Географија
----------

Најголемиот дел на градот се развил на нискиот дел помеѓу ридовите Хума и Стар Град на надморска висина од 176 m во проширениот дел на реката Уна.

Историја
--------

Средновековна Крупа бил град во Хрватското кралство, а со османскиот поход на Виена го освојува Кара Мустафа Паша Соколовиќ. Последниот хрватски капетан бил војводата Петар Бакиќ, кој се удавил на вливот на Крушница во Уна. Додека се водела тешка битка на левиот брег на реката Уна, на местото на денешната железничка станица, се наоѓала австриска војска составена претежно од Хрвати, под команда на Германецот Ауерсберг кој не сакал да помогне на опколените Крупљани. Една група од осумдесет Хрвати се обидела да помогне, но османлиските војници ги спречија во намерата да го сторат тоа.

Население
---------

|  |  |  |  |
| --- | --- | --- | --- |
| **Националност** | 1991 | 1981 | 1971 |
| Муслимани по националност | 43.104 (73,90%) | 37.381 (67,68%) | 31.842 (62,61%) |
| Срби | 13.841 (23,73%) | 15.029 (27,21%) | 18.230 (35,84%) |
| Хрвати | 139 (0,23%) | 173 (0,31%) | 286 (0,56%) |
| Југословени | 708 (1,21%) | 2.155 (3,90%) | 239 (0,46%) |
| Останати и непознато | 528 (0,90%) | 491 (0,88%) | 259 (0,50%) |
| Вкупно | 58.320 | 55.229 | 50.856 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 145602484
* LCCN: n99007194
* GND: 4292185-5
* NKC: ge1124260

 |

 |
**Сотир Начев** (Четирок, Костурско, Егејска Македонија,  1905
 - Скопје, 30 јуни 1980

) — македонски рволуционер, учесник во НОБ.

Животопис
---------

Начев е роден во 1905 година во село костурското село Четирок, Егејска Македонија, во семејство на Костандо Начев, комита од Илинденското востание. Неговата мајка се викала Риса и имал уште 5 браќа и сестри. Поради своите активности во ослободителното дело, се соочува со низа проблеми и закани. Повеќепати е во затвор и повеќепати му е одземан имот од страна на властите во Грција. По последното ослободување од затвор неговиот татко дознава дека му се спрема убиство. Поради тоа Сотир со помош на татко му, кој добро го познавал теренот, избегал во Вардарскиот дел на Македонија и се приклучил во НОБ.
Сотир починал на 30 јуни 1980 година во Скопје.

Наводи
------
**Брезите** (науч. *Betulaceae*) се семејство што опфаќа шест родоа на листопадни дрвја и грмушки со плодови од типот на оревчиња. Тука припаѓаат евлата, брезата, габерот, лешникот, црниот габер и родот *Ostryopsis*, кои се вкупно 130 видови. Природно виреат во умерената северна полутопка, но неколку видови достигнуваат и во јужната, и тоа на Андите во Јужна Америка.

Во минатото, фамилијата најчесто била поделена на две одделни фамилии, Betulaceae (*Alnus, Betula*) и Corylaceae (останати родови). Меѓутоа, според истражувањата на APG, овие семејства се потсемејства во Betulaceae - Betuloideae и Coryloideae.

За најблиски сродници на брезоцветните се смета дека се претставниците од фамилијата *Casuarinaceae*.

Еволуција
---------

Се мисли дека брезоцветните потекнуваат од крајот на Креда (пред околу 70 милиони години), од централна Кина. Во тој период, овој регион веројатно имал средоземна клима како резултат на блискоста на морето Тетида, кое се простирало на делови од денешен Тибет и Ксинџијанг во раниот Терциер. Оваа теза наоѓа поткрепа и во тоа што сите шест родови и 52 видови се нативни за овој регион, а многу се ендемски. Веројатно сите шест рецентни родови дивергирале целосно во Олигоценот, со тоа што од сите родови во фамилијата (со исклучок на *Ostryopsis*) се пронајдени фосили кои датираат од пред 20 милиони години.

Општа градба и морфологија на генеративните органи
--------------------------------------------------

Листови и оревчиња од *Corylus avellana* (лешник).
Околуцветникот на брезоцветните растенија е прост, а може и да отсуствува. Цветовите се еднополни, со следните цветни формули: P2+2A2+2 (за машките цветови) и P2+2G-(2) (за женските цветови). Машките цветови се сраснати со пазувниот лист и најчесто се состојат од 2-4 прашници (многу ретко од 1) кои се со раздвоени антери. Женските цветови обично се изградени од два сраснати плодни листови. Плодникот е потцветен, со два анатропни семенови зачетоци.

Плодот е од типот на оревче. Кај брезата и евлата, оревчињата се сместени во пазувите на задрвенетите лушпи. Кај брезата оревчињата отпаѓаат за време на зреењето, додека кај евлата тие и понатаму остануваат во една шишарковидна структура. Оревчињата кај лешникот, габерот и црниот габер се обвиени со обвивка која настанала со сраснување на три прицветни (заштитни) листови. Оваа обвивка кај габерот служи како орган за летање со помош на ветрот, на кој начин и се распространуваат семињата.

Наводи
------

* Чен, З.Д. Манчестер, С.Р. & Сан, Х.Ј. 1999. *Филогенија и еволуција на* Betulaceae *според истражувањата на DNA секвенците, морфологијата и палеоботаниката*. Американски журнал за ботаника, 86: 1168-1181.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85013490
* GND: 4145679-8
* BNF: cb12260218n (податоци)
* NDL: 00708279
* NKC: ph203158

 |

 |
**Блажо Томашевски** ( 1925
 во Глуво, Скопско — 12 април 1945

 во Илинци, Хрватска) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно селско семејство. Завршил основно училиште, па се занимавал со земјоделство. По ослободувањето на Скопје стапил во Шеснаесеттата македонска ударна бригада, со која веќе на 12 април 1945 година бил на позициите кај Шид. Учествувал во големиот пробив на непријателските утврдени позиции. Во тие борби, храбро загинал кај Илинци. По ослободувањето на земјата, неговите посмртни останки биле пренесени и закопани во родното село Глуво.

Поврзано
--------

* Коце Томашевски
* Борисав Ј. Томашевски
* Неделко А. Томашевски
* Никола Б. Томашевски
* Билбил Томашевски
* Стево Н. Томашевски
* Атанас Н. Томашевски

Наводи
------

1. 1 2 3  *Беа, загинаа, останаа*. Скопје: Историски Архив. 1969. стр. 146. На `|first=` му недостасува `|last=` (help)
2. 1 2  Стојановски - Цоњче, Бојко (1999). *Скопско црногорие: од Бразда до Брњарци - III Книга*. Скопје: "Гоце Делчев". стр. 49. ISBN 9989-35-022-1.
**Сотир Ѓорев Сотироски-Џигиџик** некаде се сретнува како **Сотир Георгиески - Џигиџик** (22 август 1919

 во Прилеп — 19 септември 1942

 во Дабница, Прилепско) — македонски партизан, борец за слобода на Македонија и учесник во НОВ.

Животопис
---------

По занимање бил работник. Како активен помагач на Народноослободитлената борба, бил откриен и фатен од бугарската фашистичка полиција. По садистичкото мачење на 19 септември 1942 година, истиот бил стрелан кај месноста *Завој*, недалеку од селото Дабница, Прилепско.

Поврзано
--------

* Масакр кај Дабница

Наводи
------

1. 1 2  Б. Најдоски, м-р Јован (1984). *Институт за тутун - Прилеп - 60 годишен јубилеј*. Прилеп: Институт за тутун - Прилеп. стр. 15.
**„Берлин капут"** — југословенски филм од 1981 година во режија на Миќа Милошевиќ. Главните улоги ги играат: Светозар Цветковиќ, Милан Гутовиќ, Павле Вуисиќ, Љиљана Крстиќ, Никола Симиќ.

Синопсис
--------

За тројцата млади партизани, Митар, Коста и Марко, деновите на победата и обновата на земјата претставуваат романтично и драматично време, полно со искушенија и копнежи. На 2 мај 1945, кога паѓа Берлин, Коста доживува горка победа, а Марко го губи животот. Претходно, Марко паѓа во искушение кога жените почнуваат да му нудат љубов во замена на неговата командантска попустливост. Сепак, тој останува строг кон себеси и на воениот суд воопшто не се обидува ниту да се одбрани. Најпосле, привлечен од убавината на девојките, Митар исчезнува во брановите на реката. Коста пак, враќајќи се од родниот град на Марко, среќава убава непозната девојка со која доживува романса...

Наводи
------

1. ↑  РТС, Берлин капут (пристапено на 22.3.2023)